नो वर्क-नो पे का फरमान सुना वीआईएमटी के प्राचार्य समेत 14 को निकाला
विधायकमनीष ग्रोवर और डीसी डीके बेहेरा के आश्वासन के बावजूद वैश्य संस्था में मंगलवार को कर्मचारी विरोधी तीन फैसले लिए गए। प्रशासक ने कर्मचारियों की हड़ताल के मद्देनजर संस्था में नो वर्क-नो पे नियम लागू करते हुए वीआईएमटी के प्राचार्य सहित चौदह कर्मचारियों की सेवा समाप्त कर दी।
इतना ही नहीं वैश्य इंजीनियरिंग कॉलेज के पूर्व प्राचार्य ने एडमिन ब्लॉक की चाबी देने के संबंध में चौकीदार के खिलाफ शिवाजी कॉलोनी थाने में शिकायत दी। आंदोलन कर रहे कर्मचारी इन सब फैसलों के खिलाफ सड़क पर उतर आए और कैंडल मार्च निकालकर अनाज मंडी प्रधान विधायक के मामा से रोजी-रोटी की गुहार लगाई। दोनों ने भावुक होते हुए उनकी मांग सरकार तक पहुंचाने का आश्वासन दिया है।
फूट डालने की हो रही कोशिश
^नोवर्क- नो पे नियम लागू कर कर्मियों में फूट डालने की कोशिश हो रही है। धारा-144 लागू होते ही कर्मियों ने कॉलेज के एडमिन ब्लॉक की चाबी प्राचार्य को दे दी थी। इसके बावजूद कर्मचारी पर चाबी देने का आरोप लगाकर उत्पीड़न करने की नीति अपनाई जा रही है।- अजयगुप्ता, कोलेजियम सदस्य।
कर्मचारियों ने निकाला रोष मार्च
विधायकडीसी के आश्वासन के बाद भी कर्मचारी विरोधी फैसले लेने के विरोध में आंदोलनरत कर्मियों ने रोष मार्च निकाला। शाम 5 बजे अग्रसेन ऑडिटोरियम से पैदल मार्च निकालकर कर्मचारी सबसे पहले अनाज मंडी प्रधान लाला परशुराम के पास पहुंचे और अपनी आपबीती सुनाई। कर्मचारी पैदल मार्च निकालते हुए मदद के लिए विधायक के मामा कृष्णलाल के पास पहुंचे। दोनों ने कर्मियों को आश्वासन दिया।
सीन थ्री : इंजीनियरिंग कॉलेज की चाबी ढूंढने के लिए पुलिस में शिकायत
हड़तालशुरू होने के बाद इंजीनियरिंग कॉलेज के प्राचार्य डॉ. अरुण का इस्तीफा मंजूर करते हुए वैश्य कॉलेज के प्राचार्य डॉ.आरके गुप्ता को चार्ज दे दिया था। नियमानुसार प्राचार्य को तभी रिलीव किया जाता है जब वह कॉलेज का पूरा रिकॉर्ड लेखा-जोखा सोसायटी दफ्तर में जमा कराए, लेकिन इंजीनियरिंग कॉलेज में कर्मचारियों की हड़ताल के मद्देनजर तालाबंदी होने के चलते डॉ. अरुण गुप्ता कॉलेज का रिकॉर्ड सोसायटी दफ्तर में जमा नहीं करा सके। इसी कड़ी में मंगलवार को चौकीदार रामकरण पर रिपोर्ट करने का आरोप लगाते हुए पुलिस से कॉलेज के एडमिन ब्लॉक की चाबी बरामद करने की मांग की है।
वैश्य पब्लिक स्कूल इंजीनियरिंग कॉलेज के बाद से वीआईएमटी के स्टाफ को नौकरी से हटाने की तैयारी चल रही थी। इसी कड़ी में मंगलवार को प्रशासक ने प्राचार्य सहित वीआईएमटी के चौदह कर्मचारियों को नौकरी से रिलीव करते हुए बाहर का रास्ता दिखा दिया। आरोप है कि वीआईएमटी पिछले साल ही बंद हो गया था, लेकिन यहां के स्टाफ ने इस वर्ष भी स्टूडेंट्स के प्रवेश लिए और उनका फार्म इंजीनियरिंग कॉलेज के माध्यम से जमा कराया।
सीन वन: नो वर्क-नो पे नियम लागू
वैश्यपब्लिक स्कूल, इंजीनियरिंग कॉलेज के कर्मचारियों को नौकरी से निकाले जाने के विरोध में इंजीनियरिंग कॉलेज का टीचिंग स्टाफ वीआईएमटी के टीचर 16 दिसंबर से हड़ताल पर हैं। इंजीनियरिंग कॉलेज इसी दिन से बंद है। हड़ताल को देखते हुए प्रशासक डीके बेहेरा ने मंगलवार को संस्था में नो वर्क-नो पे सर्विस रूल लागू कर दिया। बिना नोटिस के हड़ताल कर रहे कर्मचारियों पर यह नियम लागू होगा।
रोहतक. वैश्यइंजीनियरिंग कॉलेज के धरने पर बैठे हुए कर्मचारी कैंडल मार्च निकालते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva